NRK har fulgt saken over lengre tid, og kjenner til en rekke av sakene der personer er siktet, tiltalt eller dømt for spredning av overgrepsbilder.

Så langt er 51 menn avslørt som deltagere i flere overgrepsnettverk, opplyste politiet på søndagens pressekonferanse.

Totalt er 150 terabyte med bilder, video og annet datamateriale sikret i det politiet beskriver som et av de største overgrepsbeslagene i Norge noensinne.

– I beslaget har vi funnet grove overgrep mot barn i alle aldre, også spedbarn, sier Hilde Reikrås, prosjektleder operasjon Dark Room.

En del av mennene er blitt avdekket etter at FBI klarte å ta kontroll over et chatteforum for pedofile på den krypterte delen av nettet, ofte omtalt som «det mørke nettet».

Disse er pågrepet i Vest politidistrikt:

Politiets oversikt over 18 av de som er tatt i operasjonen.